seungwon929/Th-miracl huggingface dataset:
ปูอัด

ปูอัด เป็นอาหารประเภทคามาโบโกะ มีส่วนผสมในการผลิตคือปลาเนื้อสีขาว (ซูริมิ) มีรูปร่างคล้ายก้ามปูหรือขาปูโดยที่เห็นบ่อย ๆ ในตลาดจะมีรูปแบบคล้ายขาของปูหิมะหรือปูแมงมุมญี่ปุ่น

ส่วนมากปูอัดจะทำมาจากปลาอะแลสกาพอลล็อกซึ่งสามารถพบในมหาสมุทรแปซิฟิกตอนเหนือ และส่วนผสมอื่น ๆ เช่น ข้าวสาลีหรือไข่ขาวหรืออาจเพิ่มสารประกอบอื่น ๆ ด้วย เช่นกลิ่นปูเทียม และจะมีการเพิ่มสีแดงที่ด้านนอกด้วย

บริบัทซูกิโย ของประเทศญี่ปุ่นได้จดสิทธิบัตรเนื้อปูเทียมขึ้นในปี ค.ศ. 1973 ในชื่อคานิกามะ (Kanikama)

จนในปี ค.ศ. 1974 บริษัทโอซากิ (Osaki Suisan Co., Ltd.,) ของประเทศญี่ปุ่นได้จดสิทธิบัตรเนื้อปูเทียมที่มีลักษณะเป็นแท่งขึ้น

ในปี ค.ศ. 1976 บริษัทบาเรลซัน (The Berelson Company) ในซานฟรานซิสโก รัฐแคลิฟอร์เนีย สหรัฐ ซึ่งทำงานกับบริบัทซูกิโยได้แนะนำว่าคานิกามะนั้นเป็นชื่อที่ใช้ในประเทศญี่ปุ่น แต่ในต่างประเทศนั้นได้ใช้ชื่อว่า Krab Sticks, Ocean Sticks, Sea Legs และ Imitation Crab Sticks เนื่องจากในทางกฎหมายนั้นไม่สามารถใช้ชื่อ Crab Sticks ได้เพราะเนื่อปูเทียมนี้ไม่มีส่วนผสมของเนื้อปู
พรรคคอมมิวนิสต์อินโดจีน

พรรคคอมมิวนิสต์อินโดจีน (; ) เป็นพรรคคอมมิวนิสต์หนึ่งในสามพรรคที่เป็นต้นกำเนิดของพรรคคอมมิวนิสต์เวียดนาม โดยอีกสองพรรคคือ พรรคคอมมิวนิสต์อันนัม และพันธมิตรคอมมิวนิสต์อินโดจีน

ในเดือนมีนาคม พ.ศ. 2471 สมาชิกหัวรุนแรงของสมาคมยุวชนเพื่อการปฏิวัติเวียดนามได้แก่ โฮจิมินห์, เจิ่น วัน กุง, เหงียน ดุ๊ก กั๋ญ, จิ่ญ ดิ่ญ กื๋ว, โด๋ หง็อก ซู, เซือง หัก ดิ๊ญ, โง ซา ตึ และกีม โตน ได้จัดตั้งกลุ่มคอมมิวนิสต์กลุ่มแรกในอินโดจีนฝรั่งเศส และได้ประกาศตัวเป็นศูนย์กลางของพรรคคอมมิวนิสต์ที่จะจัดตั้งขึ้นในอนาคต เจิ่น วัน กุงได้รับเลือกเป็นเลขาธิการของกลุ่ม ทั้งนี้ กุงและอีกสองคนคือจิ่ญ ดิ่ญ กื๋ว และกีม โตนได้เข้าร่วมการประชุมของสมาคมยุวชนเพื่อการปฏิวัติเวียดนาม ที่จัดในฮ่องกงเมื่อเดือนพฤษภาคม พ.ศ. 2472 ในการประชุมครั้งนี้พวกเขาได้เสนอที่จะเปลี่ยนสมาคมไปเป็นพรรคคอมมิวนิสต์แต่ถูกปฏิเสธ ทั้งสามคนได้ประท้วงโดยออกจากห้องประชุม และถูกขับออกจากสมาคมในที่สุด

ในวันที่ 17 มิถุนายน พ.ศ. 2472 กลุ่มนิยมคอมมิวนิสต์ดังกล่าวได้ประชุมร่วมกันที่ฮานอย และตกลงจัดตั้งพรรคคอมมิวนิสต์อินโดจีน พรรคได้ออกหนังสือพิมพ์ "บั๊วเหลี่ยม" (, "ค้อนและเคียว") หลังจากนั้นไม่นาน มีการจัดตั้งพรรคคอมมิวนิสต์อันนัมในอินโดจีน เมื่อเดือนสิงหาคม พ.ศ. 2472 และพรรคปฏิวัติใหม่แห่งเวียดนามที่ได้เปลี่ยนมาเป็นพันธมิตรคอมมิวนิสต์อินโดจีน ในเดือนมกราคม พ.ศ. 2472 ต่อมา ใน พ.ศ. 2473 โฮจิมินห์ได้ประสานงานจนมีการรวมทั้งสามพรรคเข้าด้วยกันเป็นพรรคคอมมิวนิสต์เวียดนาม
เจ้าชายเรอเนแห่งบูร์บง-ปาร์มา

เจ้าชายเรอเนแห่งบูร์บง-ปาร์มา () พระโอรสในโรเบิร์ตที่ 1 ดยุกแห่งปาร์มา กับ อินฟันตามาเรัย อันโทเนียแห่งโปรตุเกส ต่อมาทรงอภิเษกสมรสกับ เจ้าหญิงมาร์กาเร็ตแห่งเดนมาร์ก พระธิดาพระองค์สุดท้องและพระองค์เดียว ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก มีพระบุตร 4 พระองค์ รวมทั้ง สมเด็จพระราชินีอานาแห่งโรมาเนีย
มอรีน ว็อบเบลวิทซ์

มอรีน ว็อบเบลวิทซ์ () คือนางแบบแฟชั่นชาวฟิลิปปินส์ เธอเป็นลูกครึ่งฟิลิปปินส์-เยอรมัน และเป็นผู้เข้าแข่งขันที่ได้รับตำแหน่งชนะเลิศในฤดูกาลที่ 5 ของรายการเอเชีย เน็กซ์ ท็อป โมเดล
คุโจ นินชิ

คุโจ นินชิ ( ; 31 ตุลาคม 1716 – 3 กุมภาพันธ์ 1782) หรือที่รู้จักในชื่อ ฟุจิวะระ โนะ นินชิ จักรพรรดินีแห่งจักรพรรดิญี่ปุ่นโดยเป็นจักรพรรดินีหรือชูงูใน จักรพรรดิโกะ-โทะบะ จักรพรรดิองค์ที่ 82

โอรส-ธิดา
คันเร

คันเร () หรือ คันเรียว () คือ ตำแหน่งการเมืองชั้นสูงในญี่ปุ่นสมัยเจ้าขุนมูลนาย มักถือกันว่า เป็นผู้ช่วยของโชกุน และนับแต่ ค.ศ. 1349 มักมีคันเรสองคน คนหนึ่งประจำอยู่เคียวโตะ อีกคนอยู่คันโต

เดิมที ในช่วง ค.ศ. 1219 ถึง 1333 ตำแหน่งนี้เป็นอันเดียวกับโรกูฮาระทันได และผู้ดำรงตำแหน่งต้องประจำอยู่ในเคียวโตะ โดยตระกูลโฮโจครองตำแหน่งนี้แต่ฝ่ายเดียวเรื่อยมา จนกระทั่งมีการตั้งผู้ดำรงตำแหน่งนี้สองคน ให้ประจำทางเหนือคนหนึ่ง ทางใต้คนหนึ่ง ต่อมาในช่วง ค.ศ. 1336 ถึง 1367 ผู้ดำรงตำแหน่งดังกล่าวเรียก ชิตสึจิ (執事) คนแรกที่ได้ตำแหน่งนี้ คือ โค โนะ โมรานาโอะ

ครั้น ค.ศ. 1367 ซามูไรโฮโซกาวะ โยริยูกิ ได้รับแต่งตั้งเป็นคันเรประจำเคียวโตะ และเพื่อให้มั่นใจว่า เพื่อนร่วมงานของเขา โดยเฉพาะตระกูลฮาตาเกยามะและตระกูลชิบะ จะภักดีต่อเขา เขาจึงเสนอให้สมาชิกตระกูลทั้งสาม คือ โฮโซกาวะ ฮาตาเกยามะ และชิบะ ดำรงตำแหน่งคันเรร่วมกัน จึงเกิดคันเรสามคน แต่ใน ค.ศ. 1379 ขุนนางที่ทรงอำนาจเริ่มไม่พอใจวิธีการดังกล่าว จึงบีบให้เขาลาออก จากนั้น คันเรประจำเคียวโตก็ไม่ได้รับผิดชอบงานในฐานะผู้ช่วยโชกุนอีก เป็นแต่ทำตามคำสั่งของโชกุนในฐานะที่ปรึกษาและเจ้าหน้าที่บริหาร

เมื่อรัฐบาลโชกุนคามากูระล่มสลายลง ตำแหน่งโรกูฮาระทันไดก็ล้มเลิกไปด้วย ฮาชิกางะ ทากาอูจิ โชกุนที่ขึ้นมาใหม่ ได้จัดตั้งตำแหน่งคันเรประจำคันโตขึ้น จึงเกิดมีคันเรสำหรับเคียวโตะ และสำหรับคันโต นับแต่นั้น
พระนางทันกย็อง

พระมเหสีทันกยอง ( ; 7 กุมภาพันธ์ 2030 – 27 ธันวาคม 2100) พระมเหสีองค์แรกใน พระเจ้าจุงจง พระราชาลำดับที่ 11 แห่งราชวงศ์โชซ็อนเป็นธิดาของ ชินซูกึน อดีตราชเลขาในรัชสมัย เจ้าชายย็อนซัน พระราชาลำดับที่ 10 ซึ่งถูกสังหารในเหตุการณ์ รัฐประหารพระเจ้าจุงจง เมื่อ พ.ศ. 2049

หลังจากดำรงตำแหน่งได้เพียง 7 วันก็ถูกคณะรัฐประหารถอดออกจากตำแหน่งและถอดออกจากพระอิสริยยศรวมถึงเนรเทศออกจากพระราชวังเมื่อวันที่ 25 กันยายน พ.ศ. 2049 โดยอดีตพระมเหสีชินสิ้นพระชนม์ในรัชสมัย พระเจ้ามย็องจง พระราชาลำดับที่ 13 เมื่อวันที่ 27 ธันวาคม พ.ศ. 2100 ขณะพระชนมายุได้ 70 พรรษา

กระทั่งถึงวันที่ 28 เดือน 3 ตามปีจันทรคติหรือตรงกับวันที่ 5 พฤษภาคม พ.ศ. 2382 เป็นปีที่ 15 ในรัชสมัย พระเจ้าย็องโจ พระราชาลำดับที่ 21 พระองค์ได้คืนพระอิสริยยศให้กับอดีตพระมเหสีชินให้เป็นพระมเหสีทันกยองดังเดิม
ยศและเครื่องหมายของวัฟเฟิน-เอ็สเอ็ส

ตารางนี้แสดง ยศและเครื่องหมายของหน่วย "วัฟเฟิน-เอ็สเอ็ส" ซึ่งใช้ในระหว่าง เมษายน ค.ศ. 1942 - เมษายน ค.ศ. 1945 โดยเทียบกับยศของ"แวร์มัคท์" โดยยศสุงสุดในเอ็สเอ็ส คือยศ "ไรชส์ฟือเรอร์-เอ็สเอ็ส" ("Reichführer-SS") ซึ่งเทียบได้กับจอมพลในแวร์มัคท์
รายชื่อตัวละครในเบย์เบลด

ต่อไปนี้คือ รายชื่อตัวละครในเบย์เบลด
โรงเรียนคอนสารวิทยาคม

โรงเรียนคอนสารวิทยาคม () เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ 1 ถนนชุมแพ-หล่มสัก ตำบลทุ่งนาเลา อำเภอคอนสาร จังหวัดชัยภูมิ

โรงเรียนคอนสารวิทยาคม ก่อตั้งขึ้นเมื่อ พ.ศ 2516 โดยกรมสามัญศึกษา (เดิม)ได้อนุมัติให้เปิดสอนในระดับมัธยมศึกษาตอนต้น เมื่อวันที่ 17พฤษภาคม 2516 มีนักเรียน 2 ห้องเรียน จำนวน 87 คน โดยอาศัยสถานที่โรงเรียนปริยัติธรรม วัดเจดีย์ เป็นสถานที่เรียนมี ครู 3 คน โดยนายสาธร ชาติอุดมพันธ์ ศึกษาธิการอำเภอคอนสาร ทำหน้าที่เป็นครูใหญ่ ต่อมากรมสามัญศึกษาได้แต่งตั้งนายเกษม อุดมเศรษฐ์ ครูโทโรงเรียนยุพราชวิทยาลัย จังหวัดเชียงใหม่ มาดำรงตำแหน่งครูใหญ่คนแรก

www.ks.ac.th
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013

ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013 เป็นการจัดฟุตบอลชิงแชมป์แห่งชาติยุโรป รุ่นอายุไม่เกิน 21 ปี ครั้งที่ 19 ของ ยูฟ่า. ทัวร์นาเมนต์รอบสุดท้ายเป็นเจ้าภาพโดย ประเทสอิสราเอล ระหว่างวันที่ 5–18 มิถุนายน พ.ศ. 2556.

การแข่งขันครั้งนี้จะลงเล่นกันทั้งหมดสี่สนาม, บลูมฟีลด์ (เทล อาวีฟ), เท็ดดี (เยรูซาเลม), ฮาโมชาวา(เปตะห์ติกวา) และ สนามกีฬาเทศบาลนาตานีย.

การจับสลากสำหรับรอบแบ่งกลุ่มได้จัดขึ้นเมื่อวันที่ 28 พฤศจิกายน พ.ศ. 2555 ในเมือง เทลอาวีฟ.

"เวลาทั้งหมดเป็นเวลาท้องถิ่น (UTC+3)."
เกว็นโดลีน รัวอีส

เกว็นโดลีน แกลเล แซนด์ไรด์ รามอส รัวอีส ()) คือนางแบบแฟชั่น,นักแสดง ,นางงามชาวฟิลิปปินส์ และเป็นหนึ่งในผู้เข้าแข่งขันในฤดูกาลที่ 4 ของรายการเอเชีย เน็กซ์ ท็อป โมเดล

เธอได้เข้าร่วมประกวด โดยเธอได้หมายเลขประจำตัวคือ หมายเลข 13 และในการประกวด เธอก็สามารถผ่านเข้ารอบ 10 คนสุดท้ายได้ โดยที่ผู้ชนะในครั้งนั้นคือ วีนัส ราจ
เธอได้เข้าร่วมประกวด โดยเธอได้หมายเลขประจำตัวเดิมก็คือ หมายเลข 13 และในการประกวด เธอก็สามารถพิชิตตำแหน่งมิสเวิลด์ฟิลิปปินส์มาได้ พร้อมกับรางวัล ชุดดีไซเนอร์ยอดเยี่ยมและรางวัลหุ่นสวยสุขภาพดี

เธอได้เป็นตัวแทนประเทศฟิลิปปินส์เข้าร่วมประกวดในครั้งนี้ และเธอก็สามารถคว้าตำแหน่ง รองอันดับ 1 มาได้ โดยที่ อิเวียน ซาร์กอส จากเวเนซุเอลาคว้ามงกุฎในปีนั้น
หลังจากนั้นมา เธอได้เข้าร่วมแข่งขัน โดยเป็นตัวแทนจากฟิลิปปินส์ ร่วมกับอไลซา มาลินาโอ และ จูเลียน ฟลอเรส ในการแข่งขันภาพถ่ายของเธอในแต่ละสัปดาห์ก็ไม่ได้สร้างความประทับใจให้กับกรรมการมากนัก เธอตกเป็น 2 คนสุดท้ายถึง 2 ครั้ง จนมาสัปดาห์ที่ 4 เธอก็ถูกคัดออกจากการแข่งขัน ร่วมกับอไลซา มาลินาโอ(ขอออก) โดยที่ผู้ชนะจากการแข่งขันคือ จิรัชญา เกตุคง จากประเทศไทย
มาซาฟูมิ เทราดะ

มาซาฟูมิ เทราดะ (ญี่ปุ่น: 寺田匡史, อังกฤษ: Masafumi Terada) เป็นนักกีฬาฟุตบอลชาวญี่ปุ่น เกิดเมื่อ 10 มกราคม ค.ศ. 1994 ที่เมืองฮิระโดะ จังหวัดนางาซากิ ปัจจุบัน เล่นให้กับสโมสรฟุตบอลคาโงชิมะยูไนเต็ด ทีมในระดับเจลีก ดิวิชัน 3 ของญี่ปุ่น และเป็นเพื่อนร่วมทีมคนสนิทของสิทธิโชค ภาโส นักฟุตบอลชาวไทย
เสื้อกันฝน

เสื้อกันฝน คือเสื้อที่สามารถกันฝนหรือน้ำได้ ซึ่งส่วนมากจะสวมใส่เพื่อป้องกันร่างกายไม่ให้โดนน้ำฝน โดยเสื้อกันฝนนั้นมีหลายแบบบางตัวมีขนาดยาวแค่เอว บางตัวมีขนาดยาวถึงขาและบางชุดอาจมีกางเกงด้วย

เสื้อกันฝนนั้นถูกสร้างขึ้นจากวัสดุระบายอากาศได้เช่น กอร์เท็กซ์ (Gore-Tex) หรือ ทีแว็กซ์ (Tyvek) และเคลือบด้วยไนลอน (nylons) ผ้าเหล่านี้ช่วยให้อากาศไหลผ่านเข้าออกได้ทำให้ไอน้ำจากเหงื่อสามารถระบายออกไปนอกชุดกันฝนได้

เสื้อกันฝนที่สามารถกันน้ำครั้งแรกนั้นถูกสร้างและจดตามสิทธิบัตรโดยนักเคมีชาวสก๊อตนามว่า ชาร์ลส์ แมชอินทอช (Charles Macintosh) ในปี ค.ศ. 1824
ยาซูโตชิ มิอูระ

ยาซูโตชิ มิอูระ (; ) เป็นอดีตนักฟุตบอลทีมชาติญี่ปุ่น ปัจจุบันเป็นผู้จัดการทีมของสโมสรฟุตบอลคาโงชิมะยูไนเต็ด ทีมในระดับเจลีก ดิวิชัน 3 ของญี่ปุ่น

ยาซูโตชิ มิอูระ ผ่านการคุมสโมสรมาหลายระดับ รวมทั้งสโมสรฟุตบอลจังหวัดเชียงใหม่ และยังเป็นพี่ชายของคาซูโตชิ มิอูระ นักฟุตบอลทีมชาติญี่ปุ่นเจ้าของสถิตินักเตะที่อายุมากที่สุดที่ลงเล่นในเจลีก

มิอูระ เคยค้าแข้งกับสโมสรโยมิอูริหรือต่อมาเปลี่ยนชื่อเป็นเวอร์ดี คาวาซากิ และเป็นกัปตันทีมของสโมสรชิมิซุ เอส-พัลส์ สโมสรอวิสปา ฟูกูโอกะ สโมสรวิสเซล โคเบะ และเคยมีชื่อติดทีมชาติญี่ปุ่นชุดใหญ่ 3 ครั้งในปี 1993 เคยพาทีมคว้าแชมป์เอเชียนคลับแชมเปียนชิพในปี 1987 ก่อนที่จะเลิกเล่นในปี 2003

หลังจากนั้น ผ่านการคุมกับมากับสโมสรฟุตบอลกิราวานซ์ คิตากีวชู และโตเกียว เวอร์ดี ก่อนจะย้ายมาคุมเชียงใหม่ เอฟซีในปี 2015 แต่ไม่ค่อยประสบความสำคัญเท่าไหร่นัก จึงได้ย้ายกลับมาญี่ปุ่นเพื่อคุมสโมสรคาทัลเลอร์ โทยามะ ก่อนจะมาลงเอยกับคาโงชิมะยูไนเต็ดในปี 2017 พร้อมทั้งให้โอกาสสิทธิโชค ภาโส นักฟุตบอลชาวไทยได้ไปเล่นอยู่ที่สโมสรแห่งนี้ด้วยสัญญายืมตัว หลังจากสิทธิโชคทำผลงานได้ดีในช่วงทดสอบฝีเท้าที่ญี่ปุ่น
คารอล ลัมบรีนอ

เจ้าชายเมอร์เซียแห่งโฮเฮนโซเลน () หรือ คาโรล ลามบริโน พระราชโอรสพระองค์ใหญ่ใน สมเด็จพระเจ้าคาโรลที่ 2 แห่งโรมาเนีย กับพระสหาย ซีซิ ลามบริโน ทรงเป็นพระเชษฐาต่างพระราชมารดาใน สมเด็จพระราชาธิบดีมีไฮที่ 1 แห่งโรมาเนีย 
ถึงแม้พระองค์จะได้รับพระอิสริยยศเป็น เจ้าชายแห่งโฮเฮนโซเลน พร้อมฐานันดร รอยัลไฮเนส แต่พระราชบิดาและพระราชมารดาของพระองค์มิได้เสกสมรสกันอย่างถูกต้องตามราชประเพณี ทำให้ตำแหน่ง พระมหากษัตริย์โรมาเนีย ตกเป็นของพระอนุชาต่างพระราชมารดาคือ สมเด็จพระราชาธิบดีมีไฮที่ 1 แห่งโรมาเนีย 
พระองค์เสกสมรสจำนวน 3 ครั้ง มีพระบุตร 2 คน
พระองค์เป็นเจ้าชายแห่งโรมาเนีย เจ้าชายแห่งโฮเฮนโซเลน แต่ทรงประสงค์ใช้พระนาม คาโรล ลามบริโน ซึ่งเป็นนามสกุลของพระมารดาพระองค์
โฟรินต์ฮังการี

โฟรินต์ (สัญลักษณ์: Ft; โค้ต: HUF) เป็นสกุลเงินของ ประเทศฮังการี ตั้งแต่ปี ค.ศ. 1946 โดยที่ หนึ่งโฟรินต์แบ่งออกเป็น 100 Fillér (ปัจจุบันถูกยกเลิกไปแล้ว)
เหรียญที่ใช้ได้แก่ เหรียญ 5, 10, 20, 50, 100 และ 200 โฟรินต์ ธนบัตรที่ใช้ได้แก่ ธนบัตร 500, 1000, 2000, 5000, 10000 และ 20000 โฟรินต์
ธนบัตรทุกฉบับมีขนาด 154 × 70 mm ทุกขนาด
ดีน เฮอร์เบิร์ต

ดีน เฮอร์เบิร์ต () เป็น นักพัฒนาซอฟต์แวร์ และ นักพัฒนาวีดีโอเกมชาวออสเตรเลีย และที่รู้กันว่าเขาสร้างเกมแนว rhythm ในเกมชื่อว่า osu! และเขาเป็นผู้ที่สร้างเว็บและเอาไฟล์ทั้งหมดลงใน Web Hosting
ศึกมวยไทยลุมพินี ทีเคโอ

ศึกมวยไทยลุมพินี TKO (ชื่อเดิมคือรายการ"ศึกมวยไทยลุมพินีเกริกไกร")เป็นรายการโทรทัศน์ถ่ายทอดสดกีฬามวยไทย ที่ได้รับความนิยม รายการนี้ทำการถ่ายทอดทางช่อง 9 เอ็มคอตเอชดี ทุกวันเสาร์ เวลา 16.00 น. - 18.00 น. โดยเริ่มในวันเสาร์ที่ 17 กันยายน พ.ศ. 2559 จนถึงปัจจุบัน
รายการมีจุดประสงค์คือ

รายการศึกมวยไทยลุมพินีทีเคโอ นัดที่จัดการแข่งขันและถ่ายทอดสดทางโทรทัศน์(ขณะนั้นยังใช้ชื่อว่าศึกมวยไทยลุมพินีเกริกไกร ทางททบ.5)เมื่อวันเสาร์ที่ 8 กุมภาพันธ์ พ.ศ. 2557นั้น ถือได้ว่าเป็นรายการจัดการแข่งขันกีฬามวยรายการสุดท้ายของสนามมวยเวทีลุมพินี บนถนนพระราม 4 ซึ่งเป็นที่ตั้งเดิม เพราะหลังจากนัดดังกล่าวสิ้นสุดลงแล้วนั้น นัดต่อมา(คือวันที่ 11 เดือนและปีเดียวกันเป็นต้นมา)ทางสนามมวยจึงได้ทำการจัดการแข่งขันกีฬามวยกันอย่างต่อเนื่องมาจนถึงปัจจุบัน ณ ที่ตั้งแห่งใหม่ ซึ่งอยู่ในพื้นที่ของศูนย์พัฒนาการกีฬากองทัพบก ถนนรามอินทรา
รายชื่ออาคารที่ใหญ่ที่สุดในโลก

รายชื่ออาคารที่ใหญ่ที่สุดในโลก สามารถแบ่งออกเป็นหลายรูปแบบ ได้แก่ พื้นที่ที่สามารถใช้สอยได้ และพื้นที่ต่อชั้น

รายชื่อการจัดอันดับนี้คือ อาคารจากทั่วโลกที่มีพื้นที่ต่อชั้นมากที่สุดในโลก
พอล-ฟิลิป โฮเอินโซลเลิร์น

พอล-ฟิลิป โฮเอินโซลเลิร์น () พระโอรสคนใหญ่ใน เจ้าชายเมอร์เซียแห่งโฮเฮนโซเลน กับ เฮเลา พระชายาคนแรก เป็นพระราชนัดดาคนแรกใน สมเด็จพระเจ้าคาโรลที่ 2 แห่งโรมาเนีย เป็นพระราชภาติยะคนแรกใน สมเด็จพระราชาธิบดีมีไฮที่ 1 แห่งโรมาเนีย แต่ถึงอย่าไงไร โรมาเนีย ได้เปลี่ยนแปลงการปกครองแล้ว พระบรมวงศานุวงศ์ไม่มีสิทธิครองราชย์แต่สามารถพำนักและปฏิบัติพระราชกรณียากิจได้ดั่งเดิม ในฐานะพระราชวงศ์ พอลเองก็เช่นกัน ทำให้ประชาชนทั่วไปยกย่องให้เป็น เจ้าชายแห่งโรมาเนีย
ดารัมซาล่า ด้วยรักและศรัทธา

ดารัมซาล่า ด้วยรักและศรัทธา เป็นละครโทรทัศน์ ส่งเสริมพระพุทธศาสนา บทประพันธ์ของ ก บทโทรทัศน์ เพ็ญจันทร์ วงศ์สมเพ็ชร กำกับการแสดงโดย โชคชัย เจริญสุข ผลิตโดย บริษัท จำกัด ออกอากาศทุกวันอังคาร เวลา 22.00 - 22.30 น. ทาง สถานีวิทยุโทรทัศน์กองทัพบกช่อง 5 นำแสดงโดย ไตรรงค์ ชัยนรานนท์, นุศรา ประวันณา และนักแสดงชั้นนำอีกมากมาย เริ่มตอนแรกวันที่ 23 กุมภาพันธ์ พ.ศ. 2560
ฟิสต์ออร์ไฟร์

ฟิสต์ออร์ไฟร์ () เป็นประเภทแมทช์การปล้ำของมวยปล้ำอาชีพที่ใช่งานในสมาคมอิมแพ็ค เรสต์ลิง โดยไอเดียนั้นเริ่มต้นแบบมาจาก (Object) on a Pole match ซึ่งเป็นแมทช์ที่ให้นักมวยปล้ำพยายามเข้าครอบครองสิ่งเดิมพันที่แขวนอยู่บนยอดเสาที่ติดกับเสาของเวทีมวยปล้ำ แต่ในแมทช์นี้ผู้เข้าร่วมการแข่งขันต้องคว้า 1 ใน 4 กระเป๋าเอกสารการชิงแชมป์จากเสา นักมวยปล้ำคนไหนได้กระเป๋าไปและเท้าแตะถึงพื้นก่อนสามารถคว้ากระเป๋าใบนั้นไป

ภายในแต่ละกระเป๋าทั้ง 4 เป็นเอกสารแบ่งตามประเภทการชิงแชมป์ ได้แก่ 1 ใบสำหรับชิงแชมป์โลก TNA ,1 ใบสำหรับชิงแชมป์เอ็กซ์ดิวิชั่น และ 1 ใบสำหรับชิงแชมป์แทกทีม TNA (กับคู่หูของนักมวยปล้ำที่เลือก)

ฟิสต์ออร์ไฟร์ เปรียบเทียบได้กับมันนีอินเดอะแบงก์แลดเดอร์แมตช์ ของWWE กับความแตกต่างที่ WWE มีเพียงหนึ่งกระเป๋าเอกสารและผู้ชนะในการชิงกระเป๋าเพื่อชิงแชมป์โลก
อะเลคซันดร์ ซูโวรอฟ

อะเลคซันดร์ วาซีลเยวิช ซูโวรอฟ () เป็นผู้บัญชาการทหารชาวรัสเซีย, เป็นผู้ที่ได้รับการยกย่องเป็นวีรชนของชาติ นอกจากนี่ซูโวรอยังฟเป็นถึงเคานต์แห่ง Rymnik, เคานต์แห่งจักรวรรดิโรมันอันศักดิ์สิทธิ์, เจ้าชายแห่งอิตาลี, และเป็นGeneralissimo แห่งรัสเซียคนสุดท้าย

ซูโวรอฟเกิดที่ มอสโก ในปี 1729 เมื่อตอนที่เขายังหนุ่มเขาศึกษาเรื่องราวเกี่ยวกับประวัติศาสตร์ทางทหาร และต่อมาเมื่อตอนที่เขาอายุ 17 ปีเขาได้เข้าร่วมกับ กองทัพจักรวรรดิรัสเซีย โดยในช่วง สงครามเจ็ดปี เขาถูกเลื่อนยศเป็นพันเอกในปี 1762 ต่อมาเขาได้เข้าร่วมในสงคราม ในปี 1768, ซูโวรอฟสามารถยึดนครกรากุฟ และมอบความพ่ายแพ้ให้โปแลนด์ที่ และ นำมาสู่ การแบ่งโปแลนด์ เขาถูกเลื่อนยศเป็นนายพลและต่อสู่ต่อใน สงครามรัสเซีย-ตุรกี (ค.ศ. 1768–1774) โดยได้ชัยชนะที่ และถูกเลื่อนยศเป็น ในปี 1786, เขายังได้บัญชาการในช่วง สงครามรัสเซีย-ตุรกี (ค.ศ. 1787–1792) และได้ชัยชนะที่ และ หลังจากนั้น เขายังได้เป็นเคานต์ทั้งใน จักรวรรดิรัสเซีย และ จักรวรรดิโรมันอันศักดิ์สิทธิ์ นอกจากนี้ ซูโวรอฟ ยังปราบปราม ในปี 1794 ที่ และ
หม่อง เส่ง เป

หม่อง เส่ง เป () เป็นนักวิ่งระยะสั้นชาวพม่า เขาเข้าร่วมการแข่งขันกีฬาโอลิมปิกฤดูร้อน 1948 ในประเภท100 เมตร ชาย
รายชื่อนักกีฬาวอลเลย์บอลเวิลด์กรังด์ปรีซ์ 2017

วอลเลย์บอลเวิลด์กรังด์ปรีซ์ 2017 มีทีมที่ได้รับเชิญเข้าแข่งขัน 32 ทีม จากทุกทวีปทั่วโลก แต่ละทีมสามารถบรรจุนักกีฬาเข้าแข่งขันได้ 12 คน จากทั้งหมด 22 คน

ผู้ฝึกสอน:

หัวหน้าผู้ฝึกสอน: ฌูแซ โรเบร์ตู กีมาไรส์

ผู้ฝึกสอน: An Jiajie

หัวหน้าผู้ฝึกสอน: มาร์กุส กูวิก

หัวหน้าผู้ฝึกสอน: ดาวีเด มัซซันตี

หัวหน้าผู้ฝึกสอน: คุมิ นะกะดะ

หัวหน้าผู้ฝึกสอน: เจมี มอร์ริสัน

ผู้ฝึกสอน: Vladimir Kuziutkin

ผู้ฝึกสอน: Zoran Terzić

หัวหน้าผู้ฝึกสอน: ดนัย ศรีวัชรเมธากุล
ด้านล่างคือรายชื่อผู้เล่นตุรกีในการแข่งขันเวิลด์กรังด์ปรีซ์ 2017.

ผู้ฝึกสอน: Giovanni Guidetti

หัวหน้าผู้ฝึกสอน: คาร์ช คิราลี
ด้านล่างนี้คือผู้เล่นอาร์เจนตินาในการแข่งขันเวิลด์กรังด์ปรีซ์ 2017.

ผู้ฝึกสอน: Guillermo Orduna

ผู้ฝึกสอน: Ivan Dimitrov

ผู้ฝึกสอน: Marcello Abbondanza

ผู้ฝึกสอน:

ผู้ฝึกสอน:

ผู้ฝึกสอน:

ผู้ฝึกสอน: Koslowski Felix

ผู้ฝึกสอน:

ผู้ฝึกสอน:

ผู้ฝึกสอน: Jacek Nawrocki

ผู้ฝึกสอน: Javier Gaspar

ผู้ฝึกสอน:

ผู้ฝึกสอน:

ผู้ฝึกสอน:

ผู้ฝึกสอน:

ผู้ฝึกสอน:

ผู้ฝึกสอน:

ผู้ฝึกสอน:

ผู้ฝึกสอน:

ผู้ฝึกสอน:
เชอร์แมนไฟร์ฟราย

เชอร์แมนไฟร์ฟรายเป็นรถถังที่ถูกใช้งานโดยสหราชอาณาจักรและเครือจักรภพอื่นๆและฝ่ายสัมพันธมิตรถูกสร้างขึ้นในช่วงสงครามโลกครั้งที่สอง.
ศรีรังคนาถสวามีมนเทียร

ศรีรังคนาถสวามีมนเทียร () ตั้งอยู่บนเกาะกลางน้ำที่อยู่ระหว่างแม่น้ำกาเวรี กับแม่น้ำคอลลิดัม โดยเรียกบริเวณนั้นว่าศรีรังคาม ศรีรังคนาถสวามีเป็น "ศาสนธานี" ที่สำคัญที่สุดของพระวิษณุ บางครั้งเรียกว่า "มหาเทวาลัย" เพราะเป็นโบสถ์พราหมณ์ที่ใหญ่ที่สุดในอินเดีย ประกอบด้วยวงกำแพงล้อมถึง 7 ชั้น เทวาลัยนี้มีโคปุระ 21 แห่ง โดยโคปุระทางเข้าหลักทางใต้ มีความสูงเป็นที่สองของเอเชีย ศาลา 39 แห่ง  เทวาลัยรวม 50 หลัง  มีมณฑปพันเสา และมีแหล่งน้ำเล็กๆ อยู่ภายใน 2 -3 แห่ง ภายในห้องครรภคฤหะของเทวาลัยประธานเป็นที่ประดิษฐสถานเทวรูปองค์พระศรีรังคนาถ (พระนารายณ์บรรทมสินธุ์) เป็นเทวรูปแกะสลักจากหินดำ ยาวประมาณ 4-5 เมตร อาณาบริเวณของเทวาลัยศรีรังคาม เป็นสถาปัตยกรรมแบบดราวิเดียน โดยรวมแล้ว ศรีรังคนาถสวามีมนเทียร เป็นเทวาลัยศาสนาฮินดูที่ใหญ่ที่สุดที่ยังคงมีการประกอบพิธีบูชาอยู่ทุกวันนี้
สาบควายลายคน

สาบควายลายคน เป็นละครโทรทัศน์แนวดราม่า บทประพันธ์ของ วิวัฒน์ กฤษณาเวศน์ บทโทรทัศน์โดย วิวัฒน์ กฤษณาเวศน์ กำกับการแสดงโดย กนิษฐ์ มะโนทัย ผลิตโดย สถานีโทรทัศน์ไทยพีบีเอส ออกอากาศทุกวันเสาร์ เวลา 17.05 - 18.00 น. ทาง สถานีโทรทัศน์ไทยพีบีเอส นำแสดงโดย สิทธิชัย ผาบชมภู, ชัญญา เลิศอัฉริยกุล และนักแสดงชั้นนำอีกมากมาย เริ่มตอนแรกวันที่ 6 มิถุนายน พ.ศ. 2558–22 สิงหาคม พ.ศ. 2558
นกเงือกกรามช้างปากเรียบ

นกเงือกกรามช้างปากเรียบ (; ) นกเงือกชนิดหนึ่ง ซึ่งพบได้ในประเทศไทย

มีลักษณะทั่วไปคล้ายกับนกเงือกกรามช้าง หรือนกกู๋กี๋ ("R. undulatus") ซึ่งอยู่ในสกุลเดียวกัน แต่ว่านกเงือกกรามช้างปากเรียบนั้น ที่ถุงใต้คอตัวเต็มวัยจะไม่มีขีดสีดำและจะงอยปากไม่มีรอยหยัก และมีขนาดลำตัวเฉลี่ยเล็กกว่า

เป็นนกที่พบได้ในประเทศไทยบ่อยกว่านกเงือกกรามช้าง โดยสถานที่ ๆ พบได้เป็นจำนวนมาก คือ ป่าบาลา-ฮาลา ในจังหวัดยะลา ในต่างประเทศพบได้ตั้งแต่แนวเทือกเขาตะนาวศรีของพม่า ไปจนถึงคาบสมุทรมลายู
ขมิ้นต้น

ขมิ้นต้น () เป็นพืชในวงศ์ Berberidaceae ลักษณะเป็นไม้พุ่ม สูงได้ถึง 4 เมตร เนื้อไม้มีสีเหลือง ใบเป็นใบประกอบยาว 20-70 เซนติเมตร ใบย่อยมี 4-9 คู่ รูปขอบขนานแกมรูปไข่หรือรูปใบหอก ยาว 4-15 เซนติเมตร โคนใบกลม เบี้ยว ขอบจักซี่ฟันห่าง ๆ ปลายจักแหลมคล้ายหนาม ดอกออกเป็นช่อแบบกระจะที่ปลายกิ่ง มีหลายช่อ ยาวได้ถึง 30 เซนติเมตร ใบประดับรูปใบหอกยาว 2-3.5 เซนติเมตร ดอกสีเหลือง ก้านดอกยาว 3-6 มิลลิเมตร ใบประดับย่อยยาว 3-7 มิลลิเมตร กลีบเลี้ยงคล้ายกลีบดอก มี 9 กลีบ เรียง 3 วง วงนอกสั้นกว่าวงใน วงในยาวได้ถึง 8 มิลลิเมตร กลีบดอก 6 กลีบ รูปรีปลายมนยาว 5-8 มิลลิเมตร เกสรเพศผู้มี 6 อัน ยาว 3.5-5.5 มิลลิเมตร ติดตรงข้ามกลีบดอก อับเรณูมีรยางค์ ก้านเกสรเพศเมียยาว 2-3 มิลลิเมตร ผลสดเส้นผ่านศูนย์กลาง 5-8 มิลลิเมตร เมื่อสุกมีสีม่วงเข้ม ภายในมี 4-7 เมล็ด

ขมิ้นต้นเป็นพืชท้องถิ่นในอินเดีย, พม่า, ไทยและทางใต้ของจีน นิยมปลูกเป็นไม้ประดับ เปลือกต้นใช้รักษาโรคไข้ดำแดงและท้องเสีย ช่วยให้เจริญอาหาร
ฟุตบอลทีมชาติสเปนรุ่นอายุไม่เกิน 21 ปี

ฟุตบอลทีมชาติสเปนรุ่นอายุไม่เกิน 21 ปี () เป็นทีมฟุตบอลรุ่นอายุไม่เกิน 21 ปี ประจำประเทศสเปน อยู่ภายใต้การควบคุมและเป็นตัวแทนของราชสหพันธ์ฟุตบอลสเปนในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ที่จัดขึ้นทุก 2 ปี

รายชื่อผู้เล่นที่ถูกเรียกตัวเพื่อลงแข่งขันรายการ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017
กองพลน้อยทหารราบยานเกราะที่ 1 (มาซิโดเนีย)

กองพลน้อยทหารราบยานเกราะที่ 1 () เป็นกองกำลังทหารบกสูงสุดของกองทัพมาซิโดเนีย เป็นกองกำลังปฏิบัติการพิเศษระหว่างประเทศ และเป็นกองกำลังเมื่อเกิดเหตุภัยพิบัติจะช่วยเหลือผู้เดือดร้อน
นางฟ้าไซเบอร์

นางฟ้าไซเบอร์ เป็นละครโทรทัศน์แนวดราม่า-แฟนตาซี บทประพันธ์ของ พชรวลัย บทโทรทัศน์โดย ละลิตา ฉันทศาสตร์โกศล, พุทธชาด เหมหารวิบูล, วารีทิพย์ อินทวิพันธ์ กำกับการแสดงโดย ณรงค์ จารุจินดา ผลิตโดย บริษัท ควิซ แอนด์ เควส จำกัด ออกอากาศทุกวันจันทร์–ศุกร์ เวลา 19.00 - 19.45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ชินสุเวท เจตต์จำรัส, กุลณัฐ กุลปรียาวัฒน์, วริษฐ์ ทิพโกมุท, พัชรินทร์ ศรีวสุภิรมย์ และนักแสดงชั้นนำอีกมากมาย เริ่มตอนแรกวันที่ 10 สิงหาคม  พ.ศ. 2548–14 กันยายน พ.ศ. 2548
ศาลเจ้าอิเซะ

ศาลเจ้าอิเซะ () ศาลเจ้าที่สำคัญที่สุดแห่งหนึ่งของประเทศญี่ปุ่น เป็นศาลเจ้าในลัทธิชินโต ตั้งอยู่ในจังหวัดมิเอะ

ศาลเจ้าแห่งนี้ถูกสร้างขึ้นเมื่อ 4 ปีก่อนคริสตกาลหรือตรงกับ พ.ศ. 539 เพื่อถวายความศรัทธาแด่เทพีอามาเตราซุหรือเทพีแห่งพระอาทิตย์ โดยตั้งแต่ยุคอาซูกะทางราชสำนักจะส่งเจ้าหญิงหรือเชื้อพระวงศ์ฝ่ายหญิงที่ยังไม่ผ่านการเสกสมรสมาเป็นหัวหน้านักบวชหญิงหรือไซโอประจำศาลเจ้าอิเซะ กระทั่งถึงยุคราชสำนักเหนือ-ใต้ระบบไซโอจึงสิ้นสุดลง แต่ปัจจุบันทางราชสำนักก็ยังคงส่งเจ้าหญิงหรือเชื้อพระวงศ์ฝ่ายหญิงมาเป็นหัวหน้านักบวชหญิงโดยหัวหน้านักบวชหญิงคนปัจจุบันคือ ซายาโกะ คูโรดะ หรืออดีตเจ้าหญิงซายาโกะพระราชธิดาพระองค์เดียวในสมเด็จพระจักรพรรดิอากิฮิโตะจักรพรรดิองค์ปัจจุบัน ซึ่งขึ้นดำรงตำแหน่งเป็นหัวหน้านักบวชหญิงสูงสุดเมื่อวันที่ 19 มิถุนายน พ.ศ. 2560

นอกจากนี้ศาลเจ้าอิเซะยังเป็นที่เก็บรักษากระจกศักดิ์สิทธิ์หนึ่งในสามสิ่งศักดิ์สิทธิ์สำหรับองค์จักรพรรดิญี่ปุ่นที่ใช้ในพระราชพิธีราชาภิเษก
ไซโอ

ไซโอ () หรือที่รู้จักในชื่อ อิสึกิ โนะ มิโกะ (Itsuki no Miko) ตำแหน่งหัวหน้านักบวชหญิงประจำ ศาลเจ้าอิเสะ ซึ่งส่วนมากผู้ที่ดำรงตำแหน่งนี้เป็นเจ้าหญิงหรือเชื้อพระวงศ์ฝ่ายหญิงที่มีความเกี่ยวข้องกับองค์จักรพรรดิซึ่งยังไม่ผ่านการเสกสมรส

โดยผู้ที่ดำรงตำแหน่งนี้เป็นองค์แรกคือ เจ้าหญิงโอกุ พระราชธิดาใน จักรพรรดิเท็มมุ จักรพรรดิองค์ที่ 40 เมื่อ พ.ศ. 1216 ขณะพระชนมายุเพียง 12 พรรษาภายหลังจากที่พระองค์รอดชีวิตจาก สงครามจินชิน จากนั้นจึงมีเจ้าหญิงที่มาดำรงตำแหน่งไซโออีกหลายพระองค์จนกระทั่งถึง ยุคราชสำนักเหนือ-ใต้ ระบบไซโอจึงสิ้นสุดลงซึ่งผู้ที่ดำรงตำแหน่งไซโอเป็นองค์สุดท้ายคือ เจ้าหญิงซะชิโกะ พระราชธิดาใน จักรพรรดิโกะ-ไดโงะ เมื่อ พ.ศ. 1876
ปฏิบัติการเบอร์ลิน (อาร์เนม)

ปฏิบัติการเบอร์ลิน () เป็นการอพยพในช่วงเวลากลางคืนของส่วนที่เหลือจากการถูกโอบล้อมของกองพลทหารโดดร่มที่ 1 แห่งบริติซ,ได้ติดอยู่ในดินแดนภายใต้การยึดครองของเยอรมันทางตอนเหนือของแม่น้ำไรน์ตอนล่างในประเทศเนเธอร์แลนด์ในช่วงระหว่างปฏิบัติการมาร์เก็ตการ์เดนในสงครามโลกครั้งที่สอง.จุดมุ่งหมายของปฏิบัติการครั้งนี้คือการถอดถอนกองกำลังอย่างปลอดภัยแก่ส่วนที่เหลือของกองพล,ที่ถูกล้อมรอบสามด้านโดยกองทัพเยอรมันที่เหนือกว่าและอาจจะเป็นอันตรายจากการถูกรุมโจมตีและถูกทำลายได้.ปฏิบัติการครั้งนี้ได้ประสบความสำเร็จในการอพยพได้ประมาณ 2,400 นายของกองพลทหารโดดร่มที่ 1 แห่งบริติซและเป็นการปิดฉากของปฏิบัติการมาร์เก็ตการ์เดน.แผนการของฝ่ายสัมพันธมิตรในการก้าวข้ามแม่น้ำไรน์และยุติสงครามในยุโรปในปี ค.ศ. 1944.นักบินเครื่องร่อนที่เหลือรอดในกองพลได้รับคำสั่งให้กำหนดด้วยเทปสีขาวผ่านป่า,ลงจอดจาก Perimeter, ตรงบริเวณของโรงแรม Hartenstein,ไปยังฝั่งเหนือของ Neder-Rijn (แม่น้ำไรน์ตอนล่าง) ที่ทหารช่างวิศวกรแห่งแคนาดา (Royal Canadian Engineers) ที่กำลังรอคอยด้วยเรือขนาดเล็กเพื่อที่จะก้าวข้ามไปยังแม่น้ำไรน์ได้อย่างปลอดภัยและลงจอดในจุดของทางตอนเหนือของ Driel.
เคนดัลล์ เจนเนอร์

เคนดัลล์ นิโคล เจนเนอร์ ( , เกิด 3 พฤศจิกายน ค.ศ. 1995) เป็นนางแบบและนักจัดรายการโทรทัศน์ชาวอเมริกัน เดิมเป็นที่รู้จักในรายการโทรทัศน์ "E!" และ "Keeping Up with the Kardashians" เจนเนอร์ได้รับขนานนามเป็นหนึ่งใน "ยุคอินสตาเกิร์ล" โดยนิตยสารโว้กหรือ "นางแบบสังคมออนไลน์" โดยนิตยสารฮาร์เปอส์บะซาร์

เจนเนอร์เคยผ่านการเดินแบบในงานสัปดาห์แฟชั่นที่นครนิวยอร์ก มิลาน และปารีส เธอยังได้รับการขึ้นปกนิตยสารเลิฟ และโว้กฉบับนานาชาติต่าง ๆ ร่วมถึงการเดินแบบให้กับวิกตอเรียส์ซีเคล็ต และยังทำหน้าที่เป็นแบรนด์แอมบาสเดอร์ให้กับเอสเต ลอเดอร์ นิตยสารฟอบส์ในปี ค.ศ. 2015 บอกว่าเธอมีรายได้จากอาชีพของเธอ 4 ล้านดอลลลาร์สหรัฐต่อปี เมื่อวันที่ 6 เมษายน ค.ศ. 2017 เธอเป็นหนึ่งใน 15 คนดังที่มียอดผู้ติดตามมากที่สุดบนอินสตราแกรม